OpenLLM-France/wikimedia huggingface dataset:
# University Peak (Alaska)

L'University Peak és una muntanya de 4.410 metres de les Muntanyes Saint Elias, a Alaska. Es pot considerar l'extrem sud del gran massís del mont Bona, però és un cim molt més pronunciat i presenta reptes d'escalada superiors. El nom li fou donat per Terris Moore durant la primera ascensió al mont Bona i fa referència a la Universitat d'Alaska.
La primera ascensió de l'University Peak fou el 1955, per la cara nord, per un equip format per Keith Hart, Leon Blumer, Sheldon Brooks, Tim Kelly, Norman Sanders, Gibson Reynolds i R. Houston.

## Bibliografia

* Michael Wood, Colby Coombs, Alaska: A Climbing Guide, The Mountaineers, 2001.

## Enllaços externs

* University Peak Alaska a bivouac.com
* University Peak a Topozone
* "University Peak, Alaska" a Peakbagger
# Upsalit

L'upsalit és una forma anhidra de carbonat de magnesi amb propietats lligades a l'aigua, capaç d'absorbir molt bé la humitat, que es va descobrir per primera vegada al juliol de 2013 a Uppsala, Suècia.

## Descobriment i síntesi

Els investigadors d'Uppsala, a Suècia, es van deixar una reacció en marxa durant el cap de setmana i quan van tornar, es van trobar un dels descobriments més interessants del segle xxi.
La seva síntesi s'aconsegueix a través d'òxid de magnesi (MgO) i diòxid de carboni (CO ₂ ) a tres vegades la pressió atmosfèrica normal i la dissolució en metanol, resulta en MgCO₃ (upsalit pur).

## Propietats

Amb una superfície de 800 m² per gram, és la superfície més alta mesura d'un carbonat de metall de terra alcalina que mai s'hagi creat. Absorbeix l'aigua a humitats relatives baixes millor que els millors materials disponibles anteriorment – com podien ser els minerals zeolítics higroscòpics.
La major part de l'aigua absorbida per l'upsalit, és retinguda quan es transfereix d'un ambient humit a un ambient molt sec. La forma seca pot ser regenerada mitjançant un escalfament a 95 °C. Per contra, per fer el mateix als minerals zolítics han de ser escalfats a més de 150 °C. Aquest establiment d'assecat es deu a la gran superfície interna de l'upsalit.
Si bé diverses formes de carbonat de magnesi tenen aigua unida a la seva superfície i són cristal·lines, l'upsalit no té aigua integrada en la seva estructura i no és cristal·lí. En canvi, és mesoporós, dotant-lo d'una superfície molt més gran de 800 metres quadrats per gram.

## Ús i aplicacions

Els usos potencials són la reducció de la quantitat d'energia necessària per controlar la humitat ambiental en la indústria de la formulació de l'electrònica i farmàcia, així com en pistes d'hoquei i magatzems. També es pot utilitzar potencialment per a la recollida de residus tòxics, productes químics o vessament de petroli i en sistemes d'administració de fàrmacs, per al control de l'olors i el sanejament després d'un incendi.

## Referències

* ↑ http://scitechdaily.com/researchers-develop-record-breaking-magnesium-carbonate-material/
* ↑ http://theconversation.com/scientists-make-impossible-material-by-accident-16911
* ↑ http://www.plosone.org/article/info%3Adoi%2F10.1371%2Fjournal.pone.0068486
* Bissette, Andrew (12 August 2013). «Scientists make ‘impossible material' … by accident». Consultat el 7 de març de 2014.
* Forsgren, Johan (July 18, 2013). «Researchers Develop Record Breaking Magnesium Carbonate Material». Consulta el 7 de març de 2014.
* Forsgren, Johan (July 17, 2013). «ATemplate-Free, Ultra-Adsorbing, High Surface Area Carbonate Nanostructure». Consulta el 7 de març de 2014.
# Urgell (desambiguació)

«Urgell» té aquests significats:
Topònim derivat d'Urtx, d'origen basc i preromà dels Pirineus (Urtx + ellu = Urgell; Urgell + ittu = Urgellet):
Geografia
* Urgellet: Comarca natural i històrica de l'Alt Urgell
* Comarques de Catalunya:
** L'Alt Urgell
** El Pla d'Urgell
** L'Urgell o Baix Urgell
* Municipis:
** La Seu d'Urgell
** Bellcaire d'Urgell
** Bell-lloc d'Urgell
** Bellmunt d'Urgell
** Ivars d'Urgell
Història
* Bisbat d'Urgell
* Urgell o Ciutat d'Urgell, nom històric de la Seu d'Urgell
* Urgell, nom històric de l'Alt Urgell
* Comtat d'Urgell:
** Casal d'Urgell, dinastia dels comtes d'Urgell
** Casal d'Aragó-Urgell, segona dinastia dels comtes d'Urgell
** Moneda urgellesa, moneda del Comtat d'Urgell
** Vescomtat d'Urgell, o de l'Alt Urgell i posteriroment de Castellbò
** Vescomtat del Baix Urgell
* Vegueria d'Urgell
Arquitectura
Ferrocarril
* Estació d'Urgell, estació de metro del Metro de Barcelona
* Estació d'Urgel, estació de metro del Metro de Madrid
Onomàstica
Viccionari
# Uriüp

L'Uriüp - Урюп (rus) - és un riu de Rússia, passa pel krai de Krasnoiarsk i per l'óblast de Kémerovo. És un afluent per l'esquerra del riu Txulim, de la conca de l'Obi.

## Geografia

La conca que baixa de l'Uriüp s'estén per 5.200 km². El seu cabal interannual mitjà és de 32,8 m³/s a 66 km de la seva confluència amb el Txulim.
Neix al vessant nord de l'Alatau de Kuznetsk, a la part sud-oest del krai de Krasnoiarsk, i baixa en direcció nord - nord-est. Desemboca al Txulim a la riba esquerra, a l'alçada de Kazanka, uns 100 km avall de la vila de Nazàrovo.
El riu Uriüp es glaça generalment a partir del mes de novembre fins a finals d'abril.
# Uruguai als Jocs Paralímpics

L'Uruguai va participar per primera vegada dels Jocs Paralímpics en 1992, i va enviar atletes per a competir en tots els Jocs Paralímpics d'estiu des de llavors. Per altra banda, el país mai ha participat en cap edició dels Jocs Paralímpics d'Hivern.

## Vegeu també

* Uruguai als Jocs Olímpics

## Referències

* ↑ «Uruguai als Jocs Paralímpics».
* ↑ «Uruguay» (en anglès). [Consulta: 18 agost 2021].
# Uta de Schlegel

L'uta de Schlegel (Pseudochirulus schlegeli) és una espècie de marsupial de la família dels pseudoquírids. És endèmic de la península de Vogelkop (Indonèsia). Està amenaçat per la pèrdua d'hàbitat.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 53. ISBN 0-801-88221-4. (anglès)
* ↑ Helgen, K.; Dickman, C.; Salas, L. Pseudochirulus schlegeli. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Uta pigmeu

L'uta pigmeu (Pseudochirulus mayeri) és una espècie de marsupial de la família dels pseudoquírids. Viu a Indonèsia i Papua Nova Guinea. Fou anomenat en honor del col·leccionista australià Fred Shaw Mayer.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 52. ISBN 0-801-88221-4. (anglès)
* ↑ Helgen, K.; Dickman, C.; Salas, L. Pseudochirulus mayeri. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 376. ISBN 978-0801893049.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Utahceratop

L'utahceratop (Utahceratops, "cara banyuda de Utah") és un gènere de dinosaure ceratop que va viure al Cretaci superior (Campanià superior) en el que actualment és Utah. Les seves restes fòssils s'han recuperat de la formació de Kaiparowits. Va ser anomenat per Scott D. Sampson, Mark A. Loewen, Andrew A. Farke, Eric M. Roberts, Catherine A. Forster, Joshua A. Smith i Alan L. Titus l'any 2010 i l'espècie tipus és Utahceratops gettyi.

## Referències

* 1 2 Scott D. Sampson, Mark A. Loewen, Andrew A. Farke, Eric M. Roberts, Catherine A. Forster, Joshua A. Smith, Alan L. Titus «New Horned Dinosaurs from Utah Provide Evidence for Intracontinental Dinosaur Endemism». PLoS ONE, vol. 5, 9, 2010, pàg. e12292. DOI: 10.1371/journal.pone.0012292.
# Utricle (orella)

L'utricle, o utriculus, és un dels dos òrgans amb otòlits, situat en el vestíbul del laberint membranós de l'orella interna, del qual arrenca la part membranosa dels conductes semicirculars. També es connecta amb el sàcul.
És ple d'endolimfa que es mou segons la posició del cap, i col·locat horitzontalment en la seva paret hi ha la màcula de l'utricle, la qual intervé en l'equilibri.

## Referències

* ↑ Saladin, Kenneth S. Anatomy & physiology : the unity of form and function. 5th. Dubuque: McGraw-Hill, 2010. ISBN 0073525693.
# VPRO

L'Omroepvereniging VPRO és una organització pública de ràdio i televisió dels Països Baixos, que forma part de la Nederlandse Publieke Omroep. Es caracteritza per mostrar una programació basada en programes culturals, cinema i altres espais de caràcter intel·lectual.
Encara que la seva denominació actual respon només a les sigles VPRO, deu el seu nom a l'acrònim Vrijzinnig Protestantse Radio Omroep ("Companyia de Ràdio Liberal Protestant"). Actualment la cadena no té cap afiliació política, i presenta una tendència liberal.

## Història

El 29 de maig de 1926 va néixer la Vrijzinnig Protestantse Radio Omroep, un grup de ràdio pròxim a les tesis de la teologia liberal. En els seus primers anys, i a igual que altres grups de radiodifusió, el canal va tenir problemes per no comptar amb espai suficient per a les seves emissions. Però en 1930 VPRO passa a formar part de la ràdio pública holandesa com una de les seves primeres cinc organitzacions (juntament amb AVRO, KRO, NCRV i VARA).
Des dels anys 1930 fins a la dècada de 1960, la programació de VPRO en ràdio i televisió consistia en programes religiosos (de caràcter protestant) i espais culturals. Però amb el naixement de TROS i el canvi de tendència dels operadors a una programació menys polititzada, VPRO va passar a ser només liberal. Es converteix així en un emissor completament cultural, amb una programació innovadora i alternativa a la resta de cadenes de la radiotelevisió pública, com el primer nu femení en la televisió holandesa en 1967 per part de Phil Bloom, o la primera oportunitat a Europa a grups com Dire Straits o Nirvana.
El grup manté col·laboració amb altres radiodifusores europees com la BBC, la WDR alemanya i el canal Arte.

## Programació

La programació de VPRO està enfocada a un públic jove i adult. Inclou documentals, reportatges, i pel·lícules que abasten tot tipus de temes i gèneres, així com música alternativa. A més ha estat l'encarregada d'emetre per als Països Baixos sèries com Dexter.
VPRO té presència als tres principals canals de televisió de NPO (Nederland 1, Nederland 2 i Nederland 3) i totes les cadenes de ràdio excepte Radio 2. Per a totes elles realitza i distribueix programes culturals, que poden ser producció pròpia, conjunta amb un altre grup, o programes internacionals que VPRO s'encarrega de subtitular al neerlandès. Històricament, la sintonia d'obertura de la seva programació ha estat la cançó Here is the news, d'Electric Light Orchestra.

## Referències

* 1 2 «About VPRO» (en anglès). VPRO. [Consulta: 30 desembre 2009].
* ↑ «Phil Bloom». Camera Littera. [Consulta: 30 desembre 2009].
* ↑ «Nirvana Guide: 1991» (en anglès). Nirvana Guide. Arxivat de l'original el 2003-10-16. [Consulta: 30 desembre 2009].
* ↑ Inicio de emisiones de VPRO en 1987 Youtube
* ↑ Inicio de emisiones de VPRO en 2002 Youtube

## Enllaços externs

* Web oficial de VPRO
* (neerlandès) Canal de VPRO a Youtube
* (anglès) Canal de VPRO a Youtube
# X10 (estàndard)

L'X10 és un estàndard obert per les comunicacions entre aparells electrònics usats per l'automatització domèstica coneguda com a domòtica.
L'X10 bàsicament usa el cablejat elèctric per conduir una portadora de radiofreqüència que és modulada amb impulsos breus pels senyals de control, d'aquesta manera es transporta la informació digital que es vol enviar. També s'ha definit com un protocol sense cable basat en ràdio.
Aquesta tecnologia va ser desenvolupada el 1975 per Pico Electronics a Glenrothes (Escòcia) per permetre el control remot d'aparells i aplicacions. Va ser la primera tecnologia domòtica i és de les més usades mundialment, a causa del baix preu dels seus components, tot i que existeixen nombroses alternatives amb més amplada de banda com KNX, INSTEON, BACnet,, European Home Systems, XD2, CEBus, i LonWorks.

## Descripció

Els senyals de control de l'X10 es basen en la transmissió de ràfegues d'impulsos de RF (120 kHz) que representen la informació digital. Aquests impulsos es sincronitzen en el creuament per zero del senyal de xarxa (50 Hz o 60 Hz). Amb la presència d'un impuls en un semicicle i l'absència d'aquest en el semicicle següent es representa un '1' lògic i al revés es representa un '0'. Al seu torn, cada ordre es transmet 2 cops, amb la qual cosa tota la informació transmesa té quàdruple redundància. Cada ordre involucra 11 cicles de xarxa (220 ms per a 50Hz i 183,33, per 60Hz).
Primer es transmet una ordre amb el Codi de Casa i el Número de Mòdul que adrecen el mòdul en qüestió. Després es transmet un altre ordre amb el codi de funció a realitzar (Function Code). Hi ha 256 adreces suportades pel protocol.
# Y Fenni

L'Y Fenni és un tipus de formatge gal·lès consistent en formatge cheddar barrejat amb grans de mostassa i ale.
La seva denominació prové del nom gal·lès d'Abergavenny, una ciutat mercat de Monmouthshire (sud-est de Gal·les).Quan l'Y Fenni es recobreix amb cera vermella també s'anomena Red Dragon, nom procedent del drac de la bandera de Gal·les.

## Referències

* 1 2 Great British Cheeses

## Enllaços externs

* Un crítica del formatge Y Fenni Arxivat 2009-02-10 a Wayback Machine. (anglès)
# YouVersion

YouVersion (també conegut com a Bible.com o l'Aplicació de la Bíblia) és una aplicació mòbil de la Bíblia per a Android, iOS, Windows Phone i molts altres sistemes operatius; també està disponible en altres plataformes. L'Aplicació de la Bíblia ofereix 1254 traduccions de la Bíblia, en 909 llengües, versions d'audiollibre de les traduccions més populars de la Bíblia, textos bíblics fora de línia, així com més de 800 Plans de Lectura de la Bíblia sobre temes específics, porcions de la Bíblia, la Bíblia sencera i devocionals.

## Història

Amb el seu inici el 2008, YouVersion ha estat descrit com el "programa de la Bíblia per a telèfons mòbils més popular a nivell mundial".
Al novembre de 2013 va incorporar l'Aplicació de la Bíblia per a Nens, la qual va tenir més de 5 milions d'instal·lacions en 6 llengües en només 13 mesos.
YouVersion és finançat per Life.Church i donants externs. Compta amb un personal de més de 20 treballadors amb dedicació completa i més de 400 voluntaris actius.
A l'abril de 2014 es va realitzar el llançament de la versió 5 de l'Aplicació de la Bíblia, amb la qual es van afegir funcions per involucrar la comunitat i debatre sobre l'escriptura. L'Aplicació de la Bíblia ha estat descarregada més de 200 milions vegades.
A l'abril de 2015, la pàgina web va actualitzar la seva aplicació per tal que fos compatible amb els Apple Watch.

## Característiques de l'Aplicació de la Bíblia

* Lector de la Bíblia: Per llegir la Bíblia als dispositius mòbils.
* Plans de Lectura: Centenars de plans ajuden els usuaris a llegir la Bíblia de manera regular oferint porcions diàries de la Bíblia.
* Personalitzar: Notes, marcadors i subratllats que ajuden els usuaris a personalitzar la seva interacció amb l'Escriptura, tant com ho podrien fer amb una bíblia impresa.
* Sincronització entre plataformes: Els usuaris poden reprendre la seva lectura on ho van deixar l'última vegada tant a l'ordinador, el telèfon o la tauleta tàctil. Els plans de lectura, els marcadors, les notes i més coses són accessibles a totes les plataformes.
* Connexions amb les xarxes socials: Es pot compartir versets preferits o els progressos dels plans de lectura a Twitter i a Facebook.
* Notes: Els usuaris poden anotar pensaments en privat o escollir compartir-los amb altres. La comunitat pot accedir a totes les contribucions per un verset senzillament clicant-hi al damunt i visualitzant-hi les notes relacionades.
* Fora de línia: Algunes traduccions es poden descarregar directament als dispositius mòbils per fer-les servir en mode d'avió o quan no hi hagi cobertura.

## Referències

* ↑ Sherman, Bill (January 4, 2011).
* ↑ «What if millions of children all over the world fell in love with the Bible?». http://blog.youversion.com/,+18-01-2015.+[Consulta: 25 novembre 2015].
* ↑ Murashako, Alex (April 23, 2014).
* ↑ «The Bible is everywhere». [Consulta: 5 setembre 2015].
* ↑ «YouVersion to Release Updated Version of Bible App for Apple Watch», 10-04-2015. [Consulta: 25 novembre 2015].

## Enllaços externs

* YouVersion - Lloc web oficial
# Beñat Turrientes Imaz

Beñat Turrientes Imaz (nascut el 31 de gener de 2002) és un futbolista professional basc que juga com a migcampista al club de la Lliga Reial Societat.

## Carrera de club

Nascut a Beasain, Guipúscoa, País Basc, Turrientes es va incorporar a la formació juvenil de la Reial Societat el 2014, als 12 anys. Va fer el seu debut com a sènior amb l'equip C el 8 de setembre de 2019, començant en un empat a casa de Tercera Divisió 0-0 contra el CD Vitòria.
El 20 de setembre de 2019, Turrientes va renovar el seu contracte fins al 2025. Ascendit a les reserves abans de la campanya 2020-21, va participar en 16 partits quan l'equip va tornar a Segona Divisió després de 59 anys.
Turrientes va fer el seu debut com a professional el 21 d'agost de 2021, començant en un empat 0-0 fora de casa contra el CD Lugo. Va debutar amb el seu primer equip i la Lliga el 26 de setembre, començant amb una victòria a casa per 1-0 davant l'Elx CF.
El 7 d'agost de 2022, Turrientes va ascendir definitivament a la plantilla principal i se li va assignar la samarreta número 22.

## Palmarès

Reial Societat B
* Segona Divisió B: 2020-21
Espanya sub-23
* Medalla d'or dels Jocs Olímpics d'estiu: 2024

## Referències

* ↑ «Justo empate» (en castellà). Reial Societat, 08-09-2019. [Consulta: 15 agost 2021].
* ↑ «Renueva hasta 2025» (en castellà). Reial Societat, 20-09-2019. [Consulta: 15 agost 2021].
* ↑ «El Lugo puso corazón, pero no logró ningún gol» (en castellà). Marca, 21-08-2021. [Consulta: 21 agost 2021].
* ↑ «Oyarzabal y un regalo d'Enzo Roco colocan a la Real a un punto del líder» (en castellà). Marca, 26-09-2021. [Consulta: 30 setembre 2021].
* ↑ «Juventud, trabajo e ilusión» (en castellà). Reial Societat, 07-08-2022. [Consulta: 8 agost 2022].
* ↑ «Camello’s extra-time double clinches football gold for Spain against France». , 09-08-2024.
# Àcid 1-naftalenacètic

L'àcid naftalenacètic o àcid 1-naftalenacètic (en anglès:1-Naphthaleneacetic acid (NAA)) és un compost orgànic amb la fórmula química C$_{10}$H₇CH₂CO₂H. És un sòlid incolor soluble en solvents orgànics. Porta un grup funcional carboxilmetil (CH₂CO₂H) enllaçat a la "posició 1" del naftalè.

## Ús

El NAA és una fitohormona sintètica dins la família de l'auxina i és un ingredient en molts productes comercials per a fer arrelar els esqueixos de les plantes. També es fa servir en el cultiu dels teixits vegetals.
L'hormona NAA no es presenta en la natura. És molt usada i amb diverses intencionalitats en agricultura i és considerada com només lleugerament tòxica però a altres concentracions pot resultar tòxica pels animals. En rates de laboratori via oral resulta mortal a la dosi de 1000–5900 mg/kg. El NAA pot prevenir la caiguda prematura dels fruits de les plantes agrícoles però pot tenir efectes contraproduents. S'ha fet servir en diversos cultius incloent les pomers, les oliveres, tarongers i patateres. La concentració adequada a aplicar es troba entre 20-100 ug/mL.
En la micropropagació de plantes es fa servir el NAA per induir la formació de les arrels.

## Referències

* ↑ Morikawa, H.; Takahashi, M., "Cultured cells of Australian laurel, Pittosporaceae and a method for culturing tissues by using said cultured cells", US patent 6800482, emesa 2004-10-05
* ↑ Tomlin, C.D.S., 2006. The Pesticide Manual, 14th ed. UK
* ↑ A. Navalón, R. Blanc, J.L. Vilchez Determination of 1-naphthylacetic acid in commercial formulations and natural waters by solid-phase spectrofluorimetry Mikcrochim. Acta, 126 (1997), pp. 33–38
# Àcid arsènic

L'àcid arsènic és el compost químic amb la fórmula H₃AsO₄. De manera més descriptiva la fórmula química s'escriu com AsO(OH)₃. És un àcid incolor que és l'anàleg amb arsènic de l'àcid fosfòric. Les sal d'arsenat i de fosfat tenen comportaments molt similars. L'àcid arsènic no s'ha aïllat mai i només es troben en solucions on aquest àcid està fortament ionitzat. La seva forma hemihidratada (H₃AsO₄·½H₂O) forma cristalls estables.

## Propietats

La seva espècie és tetrahèdrica en forma de C$_{3v}$ amb la llargada dels enllaços As–O que va d'1,66 fins a 1,71 Å.
Essent un àcid tripròtic, la seva acidesa es descriu en tres equilibris:
    H₃AsO₄ + H₂O H₂AsO− 4 + H₃O$^+$ (K$_1$ = 10$^{−2.19}$)
    H₂AsO− 4 + H₂O HAsO2− 4 + H₃O$^+$ (K₂ = 10$^{−6.94}$)
    HAsO2− 4 + H₂O AsO3− 4 + H₃O$^+$ (K₃ = 10$^{−11.5}$)
Aquests valors K$_a$ són propers als de l'àcid fosfòric. Al contrari que l'àcid fosfòric, l'àcid arsènic és un oxidant com mostra la seva capacitat de convertir el iode a iodur.

## Preparació

L'àcid arsènic es prepara tractant el triòxid d'arsènic amb àcid nítric concentrat i com a subproducte es produeix triòxid de dinitrogen.
    As₂O₃ + 2 HNO₃ + 2 H₂O → 2 H₃AsO₄ + N₂O₃

## Aplicacions

Les aplicacions comercials de l'àcid arsènic estan limitades per la seva toxicitat. De vegades es troba com un protector de la fusta, biocida d'alt espectre i agent d'acabat de vidres o metalls, també com a reactiu en la síntesi d'alguns tints i compostos d'arsènic. La seva LD50 en conills és de 6 mg/kg (0.006 g/kg).

## Referències

* ↑ Holleman, A. F.; Wiberg, E.. Inorganic Chemistry. San Diego: Academic Press, 2001. ISBN 0-12-352651-5.
* ↑ Lee, C.; Harrison, W. T. A. «Tetraethylammonium dihydrogenarsenate bis(arsenic acid) and 1,4-diazoniabicyclo[2.2.2]octane bis(dihydrogenarsenate) arsenic acid: hydrogen-bonded networks containing dihydrogenarsenate anions and neutral arsenic acid molecules». Acta Crystallographica C, 63, Pt 7, 2007, pàg. m308–m311. DOI: 10.1107/S0108270107023967. PMID: 17609552.
* ↑ «Arsenic Acid». A: G. Brauer. Handbook of Preparative Inorganic Chemistry. 1. 2nd. Nova York: Academic Press, 1963, p. 601.
* ↑ Joachimoglu, G. Biochemische Zeitschrift, 70, 1915, pàg. 144.

## Vegeu també

* Àcid arseniós
# Àcid gibberèl·lic

L'àcid gibberèl·lic (també anomenat Gibberellin A3, GA, i GA₃) és una fitohormona que es troba a les plantes. La seva fórmula química és C$_{19}$H$_{22}$O₆. Quan l'àcid gibberèl·lic està purificat és un sòlid de color entre blanc i groc clar, que és extremament perjudicial per a les substàncies orgàniques, com ara els teixits humans.
L'àcid gibberèl·lic és una gibberel·lina simple que promou el creixement i l'allargament de les cèl·lules vegetals. Afecta la descomposició de les plantes i ajuda al creixement vegetal si s'utilitza en petites proporcions, tanmateix de vegades les plantes hi poden desenvolupar tolerància.
L'àcid gibberèl·lic estimula les llavors que estan germinant per a produir molècules d'ARN missatger que codifiquen enzims hidrolítics. És una fitohormona molt potent que en les plantes de manera natural controla el desenvolupament. Quan s'utilitzen artificialment les concentracions que calen són baixes, entre 0.01-10 mg/L.
El GA va ser identificat el 1935 al Japó com un subproducte metabòlic del patogen de l'arròs Gibberella fujikuroi que provoca un creixement exagerat de les plantes d'arròs i que aquestes morin aviat.

## Enllaços externs

* Dades de seguretat MSDS Arxivat 2007-10-11 a Wayback Machine.
* Sinònims a webbook.nist.gov
* www.crfg.org Arxivat 2008-03-03 a Wayback Machine.